Spoštovani,

na Uradu za oskrbo in integracijo migrantov si našega poslanstva ne predstavljamo brez sodelovanja s prostovoljskimi organizacijami. Zato se vsem prostovoljcem ob nacionalnem tednu prostovoljstva iskreno zahvaljujem za vse, kar počnete.

Prostovoljstvo je duša in srce vsake skupnosti, kar dokazuje na tisoče prostovoljcev. Zahvaljujemo se vam za vaš čas in za vsako dejanje dobrote, ki jo namenjate migrantom, ki si v Sloveniji želijo ustvariti novo življenje. Vaša prizadevanja nas vse opominjajo na to, kako pomembno je, da smo drug drugemu v podporo in da skupaj gradimo povezano skupnost.

Mag. Katarina Štrukelj

Direktorica UOIM